Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19590

g) A gyártó megfelelő adatai a referencia feltételekre vonatkozóan, a fenti d) és e) pontokkal kapcsolatban. 4.2 Adat korrekció 4.2.1 Zaj korrekció a zajforrásnál 4.2.1.1 Ha a bizonyítványt kiadó hatóság előírja -jóváhagyott módszereket használva- megfelelő korrekciókat kell alkalmazni a vizsgálat során elért hajtómű teljesítmény és azon teljesítmény között fennálló 2007/70/II. szám különbségekre, amely teljesítmény a referencia körülmények között a normál üzemi működési sávban azonos típusú átlagos hajtóművel a legnagyobb teljesítményt adó beállításokkal, elérhető lenne. 4.2.1.2 Légcsavar lapátcsúcson mért 0.70, vagy kisebb Mach szám esetén nincs korrekcióra szükség, ha a vizsgálati lapátcsúcs Mach szám és a referencia lapátcsúcs Mach szám között 0,014-nél kisebb a különbség. A 0.70-nél nagyobb és 0.80, vagy kisebb légcsavar lapátcsúcs Mach szám esetén, nincs szükség korrekcióra, ha a vizsgálati lapátcsúcs Mach szám és a referencia lapátcsúcs Mach szám között 0,007-nél kisebb a különbség. 0,80 lapátcsúcs Mach szám fölött nincs korrekcióra szükség, ha a lapát-csúcs Mach szám és a referencia lapátcsúcs Mach szám között 0,005-nél kisebb a különbség. Ha a vizsgálati teljesítmény bármely lapátcsúcs Mach szám esetében a referencia teljesítménytől 10 százaléknál kisebb mértékben tér el, akkor nincs szükség korrekcióra a zajforrás teljesítmény szerinti változása tekintetében. Nem kell korrekciót alkalmazni a nem-állítható tollú légcsavar hajtású repülőgépek teljesítmény változtatása tekintetében sem. Ha a vizsgálati légcsavar lapátcsúcs Mach szám és a teljesítmény a fenti kikötéseknél nagyobb mértékben tér el a referencia körülményektől, akkor a ténylegesen vizsgált repülőgéptől, vagy egy hasonlóan konfigurált és a vizsgált repülőgéppel azonos hajtóművű és légcsavarú és azonosan üzemeltetett repülőgépről kapott adatokon alapuló korrekciót kell alkalmazni az "Enviromental Technical Manual on the Use of Procedures in the Noise Certification of Aircraft (Doc 9501)" 4.1 pontjában leírtaknak megfelelően.. 4.2.2 A földön észlelt zaj korrekciója A 300 métertől (985 lábtól) eltérő magasságon végzett zajméréseket az inverz négyzet szabályt alkalmazva 300 méterre (985 lábra) kell korrigálni. 4.2.3 Teljesítmény korrekció Megjegyzés. - A teljesítmény korrekció célja a nagyobb teljesítményű légijárművek részére azon képességükre alapozva kedvezményt biztosítani, hogy képesek meredekebb szögben emelkedni és a forgalmi körön képesek kisebb teljesítmény beállítással repülni. Hasonlóképpen, ez a korrekció hátrányt okoz a korlátozott teljesítmény jellemzőkkel rendelkezö légijárműveknek, mivel azok emelkedési mértéke alacsonyabb és a forgalmi körön nagyobb teljesítmény állás mellett repülnek. 4.2.3.1 Tengerszintre és 15oC hőmérsékletre meghatározott, maximum 5 dB(A) értékre korlátozott teljesítmény korrekciót kell alkalmazni. A korrekció kiszámításához a 4.2.3.2 pontban leírt módszert kell használni és az eredményt a mért értékhez számtanilag hozzá kell adni. 4.2.3.2 A teljesítmény korrekció kiszámításához a következő képletet kell használni: R/C ∆dB = 49,6 – 20 log10 [ (3 500 – D15) Vy +15] Ahol D15 = felszállási távolság 15 méteres magasságig, hitelesített maximum felszálló tömeggel és maximum felszálló teljesítménnyel (szilárd burkolatú futópálya) R/C = legjobb emelkedési mérték hitelesített maximum felszálló tömeggel és maximum felszálló teljesítménnyel Vy = az R/C-nek megfelelő emelkedési sebesség maximum felszálló teljesítménnyel és ugyanazon mértékegységben kifejezve. Megjegyzés. - Ha a felszállási távolság nincs hitelesítve, 610 métert kell alkalmazni az egy-motoros repülőgépek és 825 métert a többmotoros repülőgépek esetén. 2007/70/II. szám 4.3 Az eredmények érvényessége 4.3.1 A mérőpontot legalább négy alkalommal kell átrepülni. A vizsgálati eredményeknek átlagos dB(A) értéket és annak 90 százalékos megbízhatósági határát kell megadnia, a zajszint pedig a mérőpont összes érvényes átrepülése során kapott és korrigált akusztikai mérés érték aritmetikai átlaga. 4.3.2 A minták száma ahhoz elegendő legyen, hogy statisztikailag meghatározható legyen a ±1,5 dB(A)-t meg nem haladó 90 százalékos megbízhatósági határérték. Az átlagolási folyamatból egyetlen vizsgálati eredményt sem szabad kihagyni, kivéve, ha a bizonyítványt kiadó hatóság másként írja elő. Megjegyzés.- A 90 százalékos megbízhatósági tartomány kiszámításának módszere a Doc 9501, 1. Függelékben található.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes